**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ANTKAINIO NUSTATYMO LAZDIJŲ RAJONO SAVIVALDYBĖS ŠVIETIMO ĮSTAIGOSE, TEIKIANČIOSE MAITINIMO PASLAUGAS**

2020 m. gruodžio 10 d. Nr. 34-604

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 16 straipsnio 2 dalies 37 punktu, Lazdijų rajono savivaldybės taryba n u s p r e n d ž i a:

1. Nustatyti 25 proc. antkainį gaminamų maisto patiekalų kainai nuo žaliavų kainos Lazdijų rajono savivaldybės bendrojo ugdymo mokyklų valgyklose, kurios išlaikomos iš savivaldybės biudžeto lėšų.

2. Netaikyti antkainio mokiniams, valstybės nustatyta tvarka gaunantiems nemokamą maitinimą ir mokiniams, besimokantiems pagal ikimokyklinio ir priešmokyklinio ugdymo programas.

3. Įpareigoti Lazdijų rajono savivaldybės bendrojo ugdymo mokyklų, kurių valgyklos išlaikomos iš savivaldybės biudžeto lėšų, direktorius iki 2021 m. sausio 1 d. parengti Mokinių maitinimo organizavimo įstaigoje tvarką.

Savivaldybės merė Ausma Miškinienė

Asta Zablackienė, tel. 8 612 97 406

|  |
| --- |
|  |

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL ANTKAINIO NUSTATYMO LAZDIJŲ RAJONO SAVIVALDYBĖS ŠVIETIMO ĮSTAIGOSE, TEIKIANČIOSE MAITINIMO PASLAUGAS“**

**AIŠKINAMASIS RAŠTAS**

2020-11-30

 Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 10 punktu, 16 straipsnio 2 dalies 37 punktu.

 Šio projekto tikslas – nustatyti 25 proc. antkainį gaminamų maisto patiekalų kainai nuo žaliavų kainos Lazdijų rajono savivaldybės bendrojo ugdymo mokyklų valgyklose, kurios išlaikomos iš savivaldybės biudžeto lėšų. Antkainis nebūtų taikomas mokiniams, valstybės nustatyta tvarka gaunantiems nemokamą maitinimą, ir mokiniams, besimokantiems pagal ikimokyklinio ir priešmokyklinio ugdymo programas, nes užmokestis už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose ir lengvatų taikymas yra nustatytas Lazdijų rajono savivaldybės tarybos 2014 m. lapkričio 13 d. sprendimu Nr. [5TS-1323](http://dvs.lazdijai.lt:8008/document/33717) „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“. Taip pat projektu Lazdijų rajono savivaldybės bendrojo ugdymo mokyklų, kurių valgyklos išlaikomos iš savivaldybės biudžeto lėšų, direktoriai iki 2021 m. sausio 1 d. įpareigojami parengti Mokinių maitinimo organizavimo įstaigoje tvarką.

Lietuvos Respublikos vietos savivaldos įstatymo 16 straipsnio 2 dalies 37 punktas reglamentuoja, jog savivaldybės taryba nustato biudžetinių įstaigų teikiamų paslaugų kainas ir tarifus. Šiuo metu Lazdijų rajono savivaldybės taryba yra nustačiusi maitinimo paslaugos teikėjui (kai perkama maitinimo organizavimo paslauga) patiekalus gaminti su ne didesniu kaip 25 proc. antkainiu nuo žaliavų kainos. Lazdijų rajono savivaldybės bendrojo ugdymo mokyklų valgyklose, kurios išlaikomos iš savivaldybės biudžeto lėšų, antkainis nebuvo skaičiuojamas.

Patvirtinus šį savivaldybės tarybos sprendimo projektą, į savivaldybės biudžetą planuojama papildomai surinkti apie 10,0 tūkst. eurų per metus. Gautos lėšos bus naudojamos maitinimo paslaugos kokybei gerinti.

 Priėmus sprendimą, neigiamų pasekmių nenumatoma.

 Parengtas sprendimo projektas neprieštarauja galiojantiems teisės aktams.

 Dėl sprendimo projekto pastabų ir pasiūlymų negauta.

 Spendimo projektą parengė Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė